burgasdotpro/wikipedia huggingface dataset:
Fridman (Nižné Lapše)

Fridman (, ) je dedina na Spiši. Pôvodne obec takmer výlučne osídlená slovenským etnikom (súčasť Uhorska, v rokoch 1939 - 1945 patrila Slovensku) bola roku 1945 anektovaná Poľskom (dokopy 13 spišských a 12 oravských obcí). Nachádza sa v jeho južnej časti pri hranici so Slovenskom.
Vyšné Lapše

Vyšné Lapše (, ) sú dedinou na Spiši. Pôvodne obec takmer výlučne osídlená slovenským etnikom (súčasť Uhorska, v rokoch 1939 - 1945 patrila Slovensku) bola roku 1945 anektovaná Poľskom (dokopy 13 spišských a 12 oravských obcí). Nachádza sa v jeho južnej časti pri hranici so Slovenskom.
Bakersfield

Bakersfield je mesto v americkom štáte Kalifornia. 
Má okolo 347 483 obyvateľov a metropolitná oblasť asi 827 173. Je to deviate najväčšie mesto v Kalifornii.
Katechizmus katolíckej cirkvi

Katechizmus katolíckej cirkvi je katechizmus, ktorý obsahuje náuku katolíckej cirkvi.
Zverejnil ho Ján Pavol II. v roku 1992 apoštolskou konštitúciou Fidei depositum. Katechizmus katolíckej cirkvi nemá za cieľ nahradenie riadne schválených miestnych katechizmov ale podnietenie zostavovania nových miestnych katechizmov.
História.
Rozhodnutie publikovať katechizmus bolo prijaté na druhom mimoriadnom generálnom zhromaždení synody biskupov, ktoré sa kontalo od 24. novembra do 8. decembra 1985. Toto zhromaždenie zvolal pápež Ján Pavol II. pri príležitosti 20. výročia konania druhého vatikánskeho koncilu. Komisia pre prípravu katechizmu bola ustanovená v roku 1986. Pozostávala z 12 biskupov a kardinálov, viedol ju kardinál Jozeph Ratzinger. Komisii asistoval výbor pozostávajúci zo siedmich diecéznych biskupov, expertov v teológii a katechéze.
Tajomníkom komisie pre katechizmus bol Christoph Schönborn, pôvodne profesor dogmatiky vo Fribourgu, a od roku 1991 pomocný biskup vo Viedni. Okrem Josepha Ratzingera boli členmi komisie: kardinál William Wakefield Baum, kardinál Simon D. Lourdusamy, kardinál Jozef Tomko, kardinál Antonio Innocenti, arcibiskup Jan Schotte, kardinál Bernard F. Law (Boston), arcibiskup Jerzy Stroba (Poznaň), arcibiskup Henry Sebastian D'Souza (Kalkata), arcibiskup Isidore de Souza (Cotonou, Benin), biskup Felipe Santiago Benítez Ávalos (Asunción, Paraguay), melkitský arcibiskup sýrskeho Aleppo Néophytos Edelby (neskôr nahradený maronitským biskupom Guy-Paul Nouja)).
Redakčný výbor tvorili: José Manuel Estepa Llaurens (španielsky vojenský biskup), arcibiskup Jean-Marcel Honoré (Tours), arcibiskup Estanislao Esteban Karlic (Paraná, Argentína), biskup David Every Konstant (Leeds), arcibiskup Joseph Levada (Portland v Oregone) ), Biskup Alessandro Maggiolini (Carpi, Como od roku 1989), biskup Jorge Arturo Medina Estévez (Rancagua, Čile), maronitský kňaz Jean Corbon (Libanon).
Text bol schválený Jánom Pavlom II. 25. júna 1992 a promulgovaný 11. októbra 1992, na 30. výročie otvorenia druhého vatikánskeho koncilu prostredníctvom apoštolskej konštitúcie Fidei depositum.
Štruktúra.
Text sa člení na štyri hlavné časti:
Neskôr bolo vydané kompendium tohto katechizmu, ktoré jeho náuku prináša v skrátenej forme.
Callawayasaurus

Callawayasaurus je vyhynutý rod dlhokrkých plesiosaurov, žijúcich v období spodnej kriedy asi pred 125112 miliónmi rokov na území dnešnej Južnej Ameriky (Kolumbia).
Callawayasaurus sa od ostatných plesiosaurov vôbec nelíšil – mal dlhý krk, malú hlavu, štyri plutvy a relatívne krátky chvost. Celková dĺžka zvieraťa činila zhruba 8 metrom. Živil sa pravdepodobne lastúrnikmi a hlavonožcami. Rod zahŕňa 1 druh, Callawayasaurus colombiensis.
Sarcosuchus

Sarcosuchus bol obrí krokodílovitý tvor, príbuzný dnešným krokodílom. Žil v období spodnej kriedy, približne pred 115 – 110 miliónmi rokov na území dnešnej Afriky (a zrejme aj Južnej Ameriky). Najväčší a najsilnejší krokodíl, ktorý sa kedy prechádzal po Zemi.
Opis.
Rozmery sarkosucha boli impozantné. Dĺžka tela mohla u starších jedincov dosiahnuť až 12,2 metra, ale je pravdepodobné, že mohol merať aj viac (12,5 m + 1,8 m lebka). Hmotnosť mal medzi 8 – 10 tonami. Bol teda dvakrát dlhší a päťkrát ťažší ako najväčší dnešný krokodíl morský. Medzi pravekými krokodílmi mu konkurovali len tri rody, napríklad o niečo mladší Deinosuchus z vrchnej kriedy. Lebka bola vyzbrojená relatívne úzkymi, ale veľmi silnými čeľusťami a mohla dosiahnuť dĺžku až 1,8 metra. Sila stisku čeľustí mohla dosiahnuť extrémne hodnoty 80 kN, takže Sarcosuchus zrejme dokázal uloviť aj väčšie bylinožravé dinosaury, chodiace piť k rieke. Mohol sa však živiť aj veľkými rybami, ktoré v vtedajších sladkovodných ekosystémoch dosahovali dĺžky 1,8 metra a hmotnosti 90 kg. Sarcosuchus bol vo svojej dobe každopádne dominantným predátorom sladkovodného prostredia.
Salmonela

Salmonela (lat. "Salmonella") je rod baktérií z čeľade Enterobacteriaceae.
Sú to gramnegatívne, fakultatívne anaeróbne tyčinkovité baktérie. 
Systematika.
Podľa Ewing 1963:&lt;br&gt;
rod salmonela ("Salmonella"):
Podľa Kauffmanna 1960 a 1966 sa rod salmonela delí na veľa druhov (jednému sérovaru zodpovedá jeden druh) a tieto druhy sú zoskupené do 4 podrodov (I až IV). Neskôr bolo toto delenie rozšírené o dva podrody, tretí podrod bol rozdelený na dva a alternatívne sa namiesto podrodov hovorilo o (číslovaných) poddruhoch:&lt;br&gt;
rod salmonela ("Salmonella"):
Podľa Le Minor et al. 1970:&lt;br&gt;
rod salmonela ("Salmonella"):
Podľa Skerman et al. 1980: &lt;br&gt;
rod salmonela ("Salmonella"):
Podľa časti bakteriológov koncom 20. storočia:&lt;br&gt;
rod salmonela ("Salmonella"):
Podľa Le Minor - Popoff 1987:&lt;br&gt;
rod salmonela ("Salmonella"):
Podľa Tindall et al. 2005/IUMS 2002, detto podľa NCBI (stav 2021):&lt;br&gt;
rod salmonela ("Salmonella"):
Podľa GTDB 2021:&lt;br&gt;
Rod salmonela ("Salmonella"):
V roku 2004 bol publikovaný druh "Salmonella subterranea". O tomto druhu však najneskôr v roku 2010 už bol známe, že do rodu salmonela nepatrí a v roku 2016 bol nakoniec preradený do rodu "Atlantibacter" a teraz sa teda volá "Atlantibacter subterranea".
V praxi je v súčasnosti rozšírené delenie rodu salmonela (priamo) na sérovary (sérotypy), ktoré sa označuje ako Kauffmannova-Whiteova schéma; ide o aktualizáciu vyššie spomínaného systému Kauffmanna zo 60. rokov. V roku 2003 bolo podľa tejto schémy známych 2500 sérovarov salmonel. Typickými príkladmi sú sérovary Typhi, Typhimurium, Enteritidis, atď., ale mnohé sérovary nemajú slovné meno, len značku (napr. sérovar 51:z4,z23:-).
Prevencia.
Pri prevencii salmonelózy je veľmi dôležitá najmä hygiena a tepelná úprava potravín.
Odporúčané prehriatie potravín:
Durštín

Durštín (, , ) je dedina na Spiši. Pôvodne obec takmer výlučne osídlená slovenským etnikom (súčasť Uhorska, v rokoch 1939 - 1945 patrila Slovensku) bola roku 1945 anektovaná Poľskom (dokopy 13 spišských a 12 oravských obcí). Nachádza sa v jeho južnej časti pri hranici so Slovenskom.
Krempachy

Krempachy (, ) sú dedinou na Spiši. Pôvodne obec takmer výlučne osídlená slovenským etnikom (súčasť Uhorska, v rokoch 1939 - 1945 patrila Slovensku) bola roku 1945 anektovaná Poľskom (dokopy 13 spišských a 12 oravských obcí). Nachádza sa v jeho južnej časti pri hranici so Slovenskom.
Nižné Lapše

Nižné Lapše (, ) sú dedinou na Spiši. Pôvodne obec takmer výlučne osídlená slovenským etnikom (súčasť Uhorska, v rokoch 1939 - 1945 patrila Slovensku) bola roku 1945 anektovaná Poľskom (dokopy 13 spišských a 12 oravských obcí). Nachádza sa v jeho južnej časti pri hranici so Slovenskom.
Loxodonta

Loxodonta (po slovensky slon) je rod z čeľade slonovité.
Z toho starého rodu dodnes prežili druhy slon africký a slon pralesný.
Systematika.
rod Loxodonta:
Poznámky:
Druhy v minulosti občas zaraďované do rodu "Loxodonta" (okrem vyššie spomínaných druhov z rodu "Palaeoloxodon"):
Elephas

Elephas, po slovensky slon, je rod z čeľade slonovité. 
Charakteristika.
Zo žijúcich druhov dnes zahŕňa len slona ázijského ("Elephas maximus") - charakteristiku pozri v článku o slonovi ázijskom.
Systematika.
Súčasná systematika.
rod Elephas:
U mnohých autorov rod "Elephas" zahŕňa (ako podrod) aj to, čo sa inde klasifikuje ako rod "Palaeoloxodon". Počet autorov klasifikujúcich "Palaeoloxodon" ako samostatný rod vzrástol najmä po prácach Meyer et al. 2017 a Palkopoulou et al. 2018 (pozri vysvetlenie v článku Palaeoloxodon).
Donedávna sa do rodu "Elephas" zaraďovali aj (všetky alebo niektoré) nasledujúce druhy:
Staršia systematika.
V textoch zhruba do 20./30. rokov 20. storočia rod Elephas (po slovensky slon) často zahŕňal okrem toho, čo zahŕňa v súčasnej systematike, aj dnešné rody Palaeoloxodon, Loxodonta a Mammuthus; niekedy aj dnešné rody Stegodon a Stegolophodon; a zhruba do polovice 19. storočia u menšiny autorov aj mastodonty (t.j. mastodonty v širokom zmysle). Ak rod Elephas zahŕňal všetky uvedené rody vrátane mastodontov, tak vlastne zodpovedal celému dnešnému taxónu Elephantiformes (resp. presnejšie: Elephantiformes okrem tých dnešných rodov a druhov, ktoré v tom čase ešte neboli známe).&lt;br&gt;
V textoch zvyšnej časti 20. storočia rod Elephas zahŕňal:
Tribš

Tribš (, , ) je dedina na Spiši. Pôvodne obec takmer výlučne osídlená slovenským etnikom (súčasť Uhorska, v rokoch 1939 - 1945 patrila Slovensku) bola roku 1945 anektovaná Poľskom (dokopy 13 spišských a 12 oravských obcí). Nachádza sa v jeho južnej časti pri hranici so Slovenskom.
Falštín

Falštín (, ) je dedina na Spiši. Pôvodne osada takmer výlučne osídlená slovenským etnikom (súčasť Uhorska, v rokoch 1939 - 1945 patrila Slovensku) bola roku 1945 anektovaná Poľskom (spolu 13 spišských a 12 oravských obcí, nerátajúc túto, pretože to nebola obec). Nachádza sa v jeho južnej časti pri hranici so Slovenskom.
Hypsilofodony

Hypsilofodony (neformálne hypsilofodontidy; "lat." Hypsilophodontidae) sú taxón ornitopódnych dinosaurov, považovaných za rýchle dvojnohé bylinožravce, dosahujúci dĺžku 1-2 (ale aj 4) metrov. Ich názov (ktorý doslova znamená „zub s vysokou korunkou“) bol odvodený od mena "Hypsilophus", skoršieho latinského označenia niektorých leguánov. Ich pozostatky boli nájdené v Ázii, Austrálii, Európe a v Severnej aj Južnej Amerike vo vrstvách pochádzajúcich zo strednej jury až vrchnej kriedy. Do skupiny sú tradične zahŕňané všetky dvojnohé vtákopanvé dinosaury, ktoré nepatria k iguanodontom (Iguanodontia). Niektoré skoršie fylogenetické štúdie skupinu považovali za prirodzenú, ale v súčasnosti je väčšinou označovaná za parafyletickú, lebo taxóny, ktoré obsahuje, vedú k iguanodontom. Niektoré z týchto štúdií vyradili niektorých tradičných členov z tejto skupiny i z infraradu Ornithopoda, a tak jediným istým členom ostáva rod Hypsilophodon.
Spôsob života.
Hypsilofodony boli malé (asi 1 až 2 metre dlhé) dvojnohé bylinožravce, prispôsobené k behu. Často bývajú neformálne prirovnávané ku gazelám. Existujú tiež dôkazy o tom, že prinajmenšom niektoré z nich (napr. Orodromeus) vychovávali svoje mláďatá v brlohoch.
Slon lesný

Slon lesný alebo lesný slon môže byť:
Slovensko na Majstrovstvách sveta v atletike 2011

Slovensko na Majstrovstvách sveta v atletike 2011 reprezentovalo osem atlétov. Pôvodne ich malo byť deväť, no Martina Hrašnová zo zdravotných dôvodov odmietla účasť.
Výsledky.
Muži.
Bežecké disciplíny a chôdza
Technické disciplíny
Ženy.
Bežecké disciplíny a chôdza
Technické disciplíny
Hrnčár

Hrnčár ("Hrnčárová"), Hrnčiar ("Hrnčiarová"):
Toyota Auris

Toyota Auris je troj alebo päťdverový hatchback nižšej strednej triedy, ktorý od roku 2007 vyrába japonská automobilka Toyota; od roku 2013 aj ako combi verzia s označením Touring Sports. Jeho predchodcom a nasledníkom bol automobil Toyota Corolla v karosárskej verzii hatchback. S typom Corolla E150 má rovnakú platformu.
Pôvodna Toyota Auris sa vyrábala v motorizácii 1.33 a 1.6.
Dalsia generácia už presla na hybridný pohon a v ponuke pribudol v lexuse otestovaný 1.8l automat.
V roku 2019 sa automobilka rozhodla navrátiť k pôvodnému menu Toyota Corolla a všetky karosérie vrátane hatchbacku a combi nesú spoločné meno.
Pretekárske verzie.
Toyota Auris S2000.
Všetky kolesá poháňa šestnásťventilový radový štvorvalec OHC Toyota 3SGE s objemom 1998 cm3. Motor má výkon 260 koní a krútiaci moment 240 Nm. Všetky tri diferenciály sú mechanické. 3estistupňová sekvenčná prevodovka je od firmy Sagev. Hmotnosť vozidla je okolo 1200 kg. Na rozdiel od typu Corolla S2000 sa u typu Auris S2000 na vývoji podieľal aj továrenský tím Toyota Motorsport. Vozidlo je určený najmä pre preteky v juhoafrickom šampionáte.
Võ Nguyên Giáp

Võ Nguyên Giáp (; * 25. august 1911, An Xá, Vietnam – † 4. október 2013, Hanoj) bol vietnamský politik a generál. Bol najvyšším veliteľom vietnamských resp. komunistických vojsk počas indočínskej (1946 – 1954) a vietnamskej vojny (1960 – 1975).
Narodil sa v An Xá v kraji Lệ Thủy, v provincii Quang Binh vo Vietname. Pôsobil ako učiteľ a novinár. Vstúpil do protifrancúzskeho povstaleckého hnutia Viet Minh. Neskôr po porážke Francúzov pôsobil ako najvyšší veliteľ Severovietnamskej armády, minister vnútra a minister obrany. Spolu s komunistickým vodcom Ho Či Minom sa podieľal na vedení dlhotrvajúcej vojny s Južným Vietnamom a USA. Bol členom najužšieho vedenia krajiny ako člen politbyra strany Lao Động.
Nick Bollettieri Tennis Academy

The Nick Bollettieri Tennis Academy (skr. NBTA; doslova: "Tenisová akadémia Nicka Bollettieriho") je stredisko na výučbu tenisových talentov a na tréning tenistov so sídlom v Bradentone na Floride v USA, ktoré založil v roku 1978 Nick Bollettieri. 
Systém výučby je založený na kombinácii náročnej tenisovej prípravy a plnenia školskej dochádzky, fakticky tenisovo orientovanej triedy. Dôraz sa kladie na disciplínu, zodpovednosť a ctižiadosť študentov, aby dosahovali čo najlepšie výsledky v tenise aj mimo neho. 
Akadémia využíva 35 dvorcov s tvrdým povrchom, 16 antukových kurtov a 4 halové dvorce. Je považovaná za najslávnejšiu tenisovú akadémiu na svete.
100 (číslo)

Sto (100) je prirodzené číslo predchádzajúce číslu 101 a nasledujúce po čísle 99.
Natty Bumppo

Natty Bumppo je hlavnou postavou kníh Jamesa Fenimore Coopera, ktoré sa súhrnne nazývajú Príbehy Koženej pančuchy.
Natty Bumppo bol vychovaný indiánmi. Je zálesák, lovec a výnimočný strelec. Jeho charakterové vlastnosti ako morálna integrita, úcta k životu a kultúre pôvodných obyvateľov Ameriky, ako aj nezávislosť je typická pre vzor vznikajúcich Spojených štátov amerických.
Pytón písmenkový

Pytón písmenkový alebo pytón africký alebo staršie pytón assala () je druh hada z čeľade pytónovité. Je jedným z najväčších hadov sveta dorastajúcich dĺžky až 7 m a hmotnosti okolo 100 kg. Väčšinou však dorastajú iba 34,5 metra, samce necelé 4 metre.
Areál rozšírenia.
Tento mohutný had obýva prevažne západnú Afriku od tropickej oblasti (Kongo, Uganda, Sudán a Etiópia), až po južný okraj Sahary. V dospelosti vyhľadáva skôr suchšie biotopy, otvorené roviny savanového typu a riedke kroviny. Pytón písmenkový je aktívny skôr v noci, kedy najčastejšie loví.
Opis.
Sfarbenie pytóna písmenkového je hnedé až sivohnedé, s červenohnedými až čiernymi škvrnami na chrbte. Škvrny sú od stredu svetlé a smerom k okrajom tmavšie, až čierne. Podobné pravidelné škvrny tvaru polmesiaca sa tiahnu aj po bokoch hada. Klinovitá hlava s dvoma svetlými pruhmi pri oku, a výraznými receptormi na hornej i dolnej čeľusti, je len nevýrazne oddelená od tela.
Potrava.
Jej korisťou sa stávajú prevažne potkany, zajace, vtáky, opice, niektoré druhy antilop a diviaky. Na korisť väčšinou číha z vyvýšeného miesta, odkiaľ sa jej bleskovým výpadom zmocní. Doma chované hady prijímajú potkany, králiky a morčatá, občas môžeme spestriť jedálniček sliepkou. Veľkí jedinci s chuťou zoberú aj zviera veľkosti 10 kg prasiatka.
Chov v teráriu.
Tak ako všetky veľké hady, potrebuje aj pytón písmenkový veľké, dobre zaistené terárium, ktorého dĺžka by mala tvoriť aspoň polovicu dĺžky chovaného hada. Ako substrát môžeme použiť napr. zmes piesku a štrku, alebo zvoliť tzv. sterilný chov, kedy podlahu terária tvorí drevený rošt, alebo iný hladký a umývateľný materiál. Nevyhnutná je pevná a veľká vodná nádrž, ktorú pytón písmenkový často navštevuje. Teplotu udržiavame na 2532 °C cez deň, v noci môžeme nechať klesnúť teplotu až k 18 °C. Jedinci z prírody – najmä z juhu Afriky – by mali 2 až 4 mesiace zimovať.
Rozmnožovanie.
K páreniu dochádza zhruba v novembri až marci. Dospelé hady môžeme k páreniu stimulovať znížením teploty asi na 22 °C a skrátením dňa na 810 hodín pri častom, ale jemnom rosení. Samica nakladie asi 2080 vajec (podľa veľkosti samice), ktoré po vzore mnohých pytónov zahrievajú vlastným telom. Mláďatá sa liahnu pri inkubačnej teplote 30 °C za 7080 dní. Sú okolo 70 cm dlhé a ihneď po prvom vyzlečení s chuťou lovia dospelé myši. Zdržujú sa prevažne v okolí vodných zdrojov. Bývajú kúsavé a s pribúdajúcim vekom sa to väčšinou nelepší. Pohlavnej dospelosti dosahujú už v 24 rokoch, páriť sa začínajú približne vo veľkosti tesne cez 2 metre.
Pre chov pytóna písmenkového je potrebné povolenie. Vzhľadom k svojej agresivite a hryzavosti ho nemožno odporučiť pre chov v bytoch a jeho chov by mal byť obmedzený na skúsených teraristov a kompetentné pracovisko. Všeobecne sa má zato, že tento had je najagresívnejší zo všetkých pytónov a ani mláďatá odchované v zajatí na tom nebývajú až na výnimky o mnoho lepšie.
Severn (prítok Bristolského zálivu)

Severn (anglicky "River Severn", walesky "Afon Hafren") je rieka v Anglicku a vo Walese (Spojené kráľovstvo). Je 310 km dlhá (s estuármi až 390 km), a je tak najdlhšou riekou v krajine. Povodie má rozlohu 21 000 km².
Priebeh toku.
Pramení na východných svahoch Kambrijských hôr. Tečie prevažne po rovine. Ústi do Bristolského zálivu v Keltskom mori (Atlantický oceán).
Vodný režim.
Zdrojom vody sú prevažne zrážky. Najvyšší prietok dosahuje na jeseň a v zime, zatiaľ čo v lete sa stáva plytkou. Priemerný ročný prietok vody je približne 250 m³/s.
Využívanie.
Vodná doprava je možná od Stourportu, pričom na dolnom toku je dostupná pre námorné lode. Je spojená kanálmi s riekami Temža, Trent, Mersey. Cez estuár bol v roku 1966 postavený vysoký most Severn Bridge a neďaleko mesta Bristol bol vybudovaný tunel. Na rieke ležia mestá Shrewsbury, Worcester, Gloucester a na brehoch estuária Newport a Cardiff. Voda slúži aj na chladenie jadrových elektrární Oldbury a Berkeley.
Gabriel Semanišin

Prof. RNDr. Gabriel Semanišin, PhD. (* 29. október 1969, Bardejov) je slovenský matematik, informatik a univerzitný pedagóg. Od 15. júna 2011 je dekanom Prírodovedeckej fakulty Univerzity Pavla Jozef Šafárika v Košiciach (PF UPJŠ).
Vo svojom výskume sa zameriava na problémy z teórie grafov (najmä dedičné vlastnosti grafov), problémy z výpočtovej zložitosti (predovšetkým on-line algoritmy, algoritmy pre komunikáciu v rádiových sieťach), tvorbu informačných systémov a automatizácií vývoja softvéru (MDA), problémy súvisiace so sématickým webom.
Vysokoškolské vzdelanie absolvoval na PF UPJŠ, kde získal magisterský titul v odbore teoretická kybernetika, matematická informatika a teória systémov (1993), úspešne vykonal rigoróznu skúšku v odbore matematika (1998), získal doktorát v odbore diskrétna matematika (1998) a habilitoval sa v odbore matematika (2004).
V rokoch 19951998 pôsobil ako asistent na Katedre geometrie a algebry PF UPJŠ, na ktorej následne v rokoch 19982004 pracoval ako odborný asistent. V rokoch 20042011 bol riaditeľom Ústavu informatiky PF UPJŠ a od roku 2011 zastáva funkciu dekana fakulty.
Cupressus dupreziana

Cupressus dupreziana ("Cupressus dupreziana") je veľmi vzácny, vždyzelený ihličnan z čeľade cyprusovité, domáci na saharskej planine Tassili n'Ajjer na juhovýchode Alžírska. V Tassili n'Ajjer je rovnomenný národný park, v ktorom rastie už len 233 exemplárov Cupressus dupreziana, i vďaka postupujúcej dezertifikácii Sahary. Od roku 1987 prebieha projekt na udržanie a reintrodukciu cyprusu na plošinu Tassili. Ide o kriticky ohrozený druh. 
Výskyt.
Cupressus dupreziana patrí medzi najodolnejšie rastliny voči suchu, rastie na štrkoch a pieskoch vádí, vo výške 1000 - 1800 m nad morom. Často slúžil nomádom ako úkryt pred horúčavou. Taktiež je odolný voči mrazom.
Opis.
Strom dorastá 20 m, koruna býva guľovitá, príp. podlhovastá. Kôra je červenohnedá, s pozdĺžnymi trhlinami. Konáre, často skrútené, vyrastajú z kmeňa smerom nahor. Vetvičky ihličia sú výrazne oddelené, xerofytné, ihličie malé, trojuholníkové, matnozelené. Stromy sa dožívajú vysokého veku, viac ako 2000 rokov, za najstarší a najväčší z nich sa považuje Tin-Balalan, s obvodom kmeňa 12 m.
Rozmnožovanie.
Cupressus dupreziana je jednodomá rastlina. Je u neho vyvinutý ojedinelý reprodukčný systém apomixie, akoby forma samčej partenogenézy, keď semienka vznikajú priamo z neoplodeného peľu, čo sa dáva do súvislosti s izoláciou tohto druhu. 
Význam.
Drevo je veľmi kvalitné, stredne husté, aromatické, žiaľ využívané aj ako palivo. Predovšetkým z ochranárskych iniciatív zachovania genofondu sa jednotlivé stromy pestujú v južnej a západnej Európe. Cupressus dupreziana je pekný druh cyprusu, využiteľný aj ako dekoratívny strom.
Zdroj.
Conifers.org
CONFIG.SYS

CONFIG.SYS je hlavný konfiguračný súbor pre operačné systémy DOS a OS/2. Ide o špeciálny textový súbor obsahujúci konfiguračné inštrukcie, ktoré sa vykonávajú počas zavádzania systému do operačnej pamäte osobného počítača. V systéme DOS ho výrazne dopĺňa druhý konfiguračný súbor – AUTOEXEC.BAT.
Cigán (film)

Cigán je film slovenského režiséra Martina Šulíka. Na scenári sa podieľal Marek Leščák (úspešný dokumentárny film "Slepé Lásky"), hudbu napísal Vladimír Godár a producentom bol Rudolf Biermann. Dráma bola úspešná pre jej autentickosť a herecký výkon mladého titulného predstaviteľa Jana Mižigára.
Dej.
Príbeh pojednáva o človeku vo vypätej existenčnej situácii. Hlavný hrdina je postavený pred problém ako prežiť svoj život. Vnútorne nesúhlasí so svetom okolo seba, ale je preňho veľmi ťažké nájsť východisko. Naráža na nielen tvrdé sociálne podmienky, ale aj na deformované pravidlá osady.
Ocenenia.
Film s podtitulom K Bohu aj k Diablovi mal svetovú premiéru na 46. ročníku MFF Karlovy Vary, kde získal Zvláštnu cenu poroty a pre Jána Mižigára Zvláštne uznanie za stvárnenie hlavnej postavy. Snímka na festivale získala aj dve neštatutárne ocenenia – Cenu Europa Cinemas Label a Cenu Dona Quijota, ktorú udeľuje Medzinárodná federácia filmových klubov (FICC).
Rektor

Rektor môže byť:
Amazonas (štát v Brazílii)

Amazonas je rozlohou najväčší štát Brazílie. Leží na severe jej územia, jeho hlavným mestom je Manaus.
Dejiny.
Štát Amazonas vznikol oficiálne v roku 1850.
Geografické pomery.
Amazonas susedí s brazílskymi štátmi Roraima, Pará, Mato Grosso, Rondônia a Acre. Susedí s Peru, Kolumbiou a Venezuelou. Väčšinu územia pokrýva dažďový prales. Na severe štátu sa nachádza najvyšší vrch Brazílie Pico da Neblina.
Paraná (štát)

Paraná je štát na juhu Brazílie, v regióne Sul do Brasil.
Geografia.
Paraná susedí s brazílskymi štátmi São Paulo (na severe a severovýchode), Santa Catarina (na juhu) a Mato Grosso do Sul (na severozápade). Tento štát tiež susedí s Argentínou (na juhozápade) a s Paraguajom (na západe). Má rozlohu 199 709 km2.
Štát Paraná tvoria dva základné geografické regióny: úzka pobrežná zóna Serra do Mar pokrytá pobrežnými lesmi a náhorná plošina (750 - 900 metrov vysoká) ktorej strmé, hlboko erodované východné svahy sú známe ako Serra do Mar alebo Serra de Cubatao.
Južné a centrálne časti štátu pokrývajú dažďové lesy Araucaria, na veľkých plochách rastie cesmína paraguajská (cesmína paraguayensis), známa v Brazílii ako "erva mate", z ktorej sa vyrába čaj Chimarrao. Západná časť štátu okolo rieky Paraná je veľmi vlhká, nižšie východné a severné časti štátu sú pokryté lesným ekosystémom.
Povrch územia štátu je zvlnený a prevažná väčšina je prispôsobená poľnohospodárskym a pastierskym účelom.
Obyvateľstvo.
Podľa IBGE z roku 2007, žilo v štáte Paraná 10 410 000 obyvateľov. Hustota zaľudnenia bola 52,1 obyv/km2.
Urbanizácia dosiahla hodnoty: 84,5% (2006), prírastok obyvateľstva: 1,4% (1991-2000).
Časť obyvateľstva štátu má európske korene. V centrálnych a južných regiónoch majú prevahu potomkovia imigrantov z Poľska, najmä okolo hlavného mesta Curitiba. Taliani prevládajú v hlavnom meste Curitiba a na pobreží, Ukrajinci v niekoľkých mestách ako Prudentopolis, Nemci v okolí mesta Rolandia. Potomkovia Portugalcov sú prítomní všade. Na severe štátu žije silná komunita Libanoncov a Sýrčanov, okolo mesta Foz do Iguaçu.
Medzi najväčšie mestá štátu Paraná patria: Curitiba (hlavné mesto), Londrina, Maringá, Ponta Grossa, Foz do Iguaçu a Cascavel.
Hospodárstvo.
Sektor služieb sa na tvorbe HDP podieľa 41,6%, priemysel 40%, poľnohospodárstvo predstavuje 18,4% (2004).
Paraná exportuje: sójové bôby 34,2%, vozidlá 21,4%, drevo 10%, mrazené mäso 8,2%, iné poľnohospodárske produkty 8,8% (2002).
Štát tvorí 5,9% HDP Brazílie (2005). Hodnota HDP na jedného obyvateľa tu dosahovala v roku 2005 US$ 5,400, čomu zodpovedá 8. miesto v Brazílii čo je hodnota porovnateľná s výškou HDP Turecka.
Doprava.
Aeroporto Internacional de Curitiba - Afonso Pena je medzinárodné letisko v Curitibe. Ďalšie medzinárodné letisko Aeroporto Internacional de Foz do Iguaçu spája štát Paraná s ostatnými brazílskymi štátmi a s mnohými krajinami sveta. Vďaka tomuto letisku, rieke Paraná a železničným tratiam je mesto Foz do Iguaçu dôležitým dopravným uzlom celej oblasti.
Zaujímavosti.
Paraná má jeden z najzachovalejších subtropických lesov sveta. Na hranici s Argentínou sa nachádza národný park Iguaçu, známy svojimi vodopádmi na rieke Iguaçu, priťahuje okolo 700 tisíc turistov ročne. 
Asi 40 km odtiaľ, na hranici s Paraguajom, sa nachádza najväčšia vodná elektráreň sveta - Itaipú. Prírodný park Vily Velha, ktorý je známy svojimi ohromnými skalnatými formáciami vybudovanými eróziou vetra a dažďa, nachádzajúci sa v blízkosti mesta Ponta Grossa, je ďalšou atraktívnou lokalitou štátu Paraná. Hlavné mesto Curitiba je rovnako cieľom turistov.
Najväčšie mestá (Počet obyvateľov k 1. júlu 2004)
Bristolský záliv

Bristolský záliv (anglicky Bristol Channel, walesky Mor Hafren, čo znamená v preklade do slovenčiny Severnské more) je záliv, oddeľujúci Južný Wales od grófstva Devon a Somerset v juhozápadnom Anglicku. Do zálivu sa vlievajú rieky Severn, Usk a Avon.
Bristolský záliv sa tiahne od ústia rieky Severn do Keltského mora. Jeho meno je odvodené od mesta Bristol, ktoré leží blízko anglického pobrežia zálivu. Vo svojej najširšej časti je Bristolský záliv široký 126 km, jeho najväčšia hĺbka je 50 m, prílivy sú vysoké až 14,5 m. Významné prístavy sú v mestách Bristol, Newport, Cardiff, Swansea.
Mydón (Paionia)

Mydón ("Mydón") je v gréckej mytológii paionský bojovník bojujúci pod velením Asteropaia v trójskej vojne. 
Mydón bol jedným z paionských vojakov, ktorí prišli pod velením Asteropaia podporiť vojenské jednotky Trójanov vo vojne proti Achájcom. Mydón, a ako aj mnohí iní jeho spolubojovníci, trójsku vojnu neprežili. Mydón umiera v dvadsiatom prvom speve Homérovej Iliady, v ktorom sú Trójania zahnaní do rieky Skamandros, bohmi nazývanej "Xanthos" a nemilosrdne zabíjaní Achillom, krvilačnom po smrti svojho priateľa Patrokla. Keď Achilles usmrtil zdatného vodcu Paionov Asteropaia, Mydón a jeho spolubojovníci sa už márne snažili uniknúť besniacemu Achillovi, po chvíli bol riečny prúd Skamandra sfarbený ich krvou dočervena.
Hovoria o tom Homérove verše: „"Potom sa rozbehol napadnúť Paionov, výborných jazdcov, ktorí sa povedľa brehu vírivej rieky hneď na útek dali, len čo uvideli, že vodca ich v urputnom boji rukou Achilla násilne zahynul mečom. Potom sa zmocnil Thersilocha a Mydóna, Thrasia rovnako, Ainia, Astypyla, potom Ofelesta a Mnésa. Ešte by Paionov bol viac usmrtil Achilles rýchly, ale ten vírivý Xanthos sa rozhneval na neho, a v ľudskej podobe, sa z hlbinných vírov ozval: Achilles, vynikáš nad chlapmi silou, no vynikáš nad nimi tiež zlými činmi, veď bohovia sami chránia ťa vždycky. Ak už z Diovej vôle, máš všetkých Trójanov zničiť, aspoň ich vyžeň z mojich vôd a na pláni páchaj tie hrôzy, lebo už milé vlny mám plné mŕtvol, a nemá sa kadial valiť môj tok k moru, tak ma mŕtvoly tiesnia, a ty tu len zabíjaš zhubne! Prestaň už, vládca ľudu; bo hrôza ma chytá!..""
Freemium

Freemium je obchodný model, ktorý ponúka základnú časť produktu alebo služby zdarma, ale využívanie celého produktu je spoplatnené. Najčastejšie sa využíva pri digitálnych a online službách a produktoch. Názov je zložené slovo a vznikol spojením dvoch anglických slov "Free" a "Premium". 
Tento model rozdeľuje jadro produktu od jeho rozšírených funkcií. Jadro produktu, alebo jeho hlavná časť je dostupná všetkým užívateľom zdarma (free). Rozšírená verzia so všetkými funkciami (premium) je spoplatnená a zvyčajne ju využíva úzky okruh zákazníkov.
Čo nie je freemium.
Často sa za freemium mylne označujú skúšobné alebo demo verzie produktov. Hlavný rozdiel spočíva v tom, že skúšobné verzie produktov zvyčajne umožňujú zákazníkom využívať všetky ich funkcie, ale, ak si produkt nekúpia, tak len po obmedzený čas. Freemium model ponúka základnú službu vždy zdarma. 
Nesprávne sa za freemium môžu tiež označovať všetky obchodné modely, ktoré ponúkajú svoje produkty zdarma, ale iným spôsobom, ako bolo uvedené vyššie. 
Známe freemium produkty.
Známym príkladom je Skype, ktorý ponúka svoje služby zdarma. Za poplatok však užívatelia majú prístup k prémiovým produktom ako odkazová schránka, konferenčné hovory, posielanie sms a celosvetové volanie na telefón.
Tiež skoro každý zoznamovací portál využíva freemium model, na slovensku napríklad Partner na úrovni, Stretni.sk, pokec.sk či Dvaja.sme.sk
Heuvelse kerk

Heuvelse kerk alebo "kostol sv. Jozefa" je neogotický rímskokatolícky kostol v holandskom meste Tillburg, ktorý bol postavený medzi rokmi 1872 - 1889. Architektom kostola bol Hendrik Jacobus van Tulder. Kostol sa nachádza na ulici "122 Heuvelring", v tesnej blízkosti námestia Heuvel. Farnosť v centre mesta bola oddelená od farnosti svätého Dionýza van 't Heike, kvôli počtu farníkov.
Kostol bol postavený v dvoch fázach. Prvá bola od 1872 do roku 1873, kedy bol kostol slávnostne otvorený. Avšak nemali dosť peňazí na dokončenie celého kostola. Kostol bol dokončený až v roku 1889, vrátane dvoch 72 m vysokých osemhranných kostolných veží. Kostol je považovaný za jedno z najvýznamnejších diel architekta van Tuldera a je jedným z najväčších gotických cirkevných stavieb v Holandsku.
Budova má monumentálny vchod, ktorý zahŕňa okennú ružicu a sochu sv. Jozefa. Interiér obsahuje okná z farebného skla. Hlavný oltár bol navrhnutý Hendrikom van der Geldom. Kostol je známy vďaka svojej eucharistickej adorácii, ktorá sa tam pravidelne koná.
Big Five model

Big Five model (alebo aj veľká päťka) je model, ktorý sa v psychológii používa na popísanie osobnosti človeka. Tvrdí, že osobnosť každého človeka sa dá popísať prostredníctvom piatich charakteristík. Využíva pri tom zložité štatistické metódy.
Táto teória sa rozvíja už 50 rokov. Na začiatku bol výskum, ktorý uskutočnil D. W. Fiske (1949), ďalej ho rozvíjali (1967), Smith (1967), Goldberg (1981), a McCrae &amp; Costa (1987).
 V deväťdesiatych rokoch sa stal jedným z najúspešnejších konceptov modernej psychológie osobnosti.
Autormi slovenskej verzie päťfaktorového inventára NEO-FFI sú profesor Ruisel a profesor Halama.
Z čoho sa skladá Big Five model.
Big Five konkrétne tvoria neurotizmus, extraverzia, otvorenosť, prívetivosť, a svedomitosť. 
V súčasnosti sa výskumníci zhodujú na týchto charakteristikách:
 
Neurotizmus alebo emocionálna labilita zahŕňa tendenciu prežívať často negatívne pocity ako strach, hnev, vina, smútok. Neurotickí ľudia sú impulzívni a majú menšiu odolnosť voči stresu. Prispôsobovanie sa nie je ich silná stránka ani obľúbená činnosť, zmeny nemajú radi. Opakom je emocionálna stabilita.
Extraverzia v tomto chápaní znamená spoločenskosť, komunikatívnosť, optimizmus, prejavovanie pocitov navonok, aktivitu a podnikavosť, schopnosť presadiť sa, kontakty s ľuďmi, ale aj vzrušivosť a impulzivitu. Opak je introverzia.
Prívetivosť sa tiež týka najmä vzťahov s druhými ľuďmi. Ide o pozitívny vzťah k ľuďom, o vieru v ich dobro, o snahu pomôcť. Takéto osoby sú trpezlivé v kontakte s druhými, ústretové, chápajúce, sú to vynikajúci tímoví hráči. Protipólom sú egoisti s malou mierou empatie a nechuťou spolupracovať.
Otvorenosť (pre skúsenosť) hovorí o zvedavosti, tvorivosti, fantázii, miere zaujatia okolím. Otvorení ľudia v tomto kontexte sú experimentátori, inteligentní, kritickí v tom dobrom slova zmysle, zvyknú byť nekonvenční.
Svedomitosť zahŕňa cieľavedomosť, pevnú vôľu, disciplínu, spoľahlivosť, vysoké nároky. Ľudia s vysokou svedomitosťou sú systematickí, presní a ctižiadostiví. Opakom je ľahostajný postoj, pôžitkárstvo, nespoľahlivosť.
Michaela Králiková

Michaela Králiková, rod. Varinská (* 1985) je slovenská kuchárka, pôvodne amatérka, vyštudovala teológiu a prekladateľstvo, ktorá sa stala známa v roku 2012 v talentovej "TV Show Masterchef". Reláciu vysielala TV Markíza spolu s TV NOVA a len v Česku mala sledovanosť 760 000 ľudí. Z tisícok uchádzačov sa Michaela dostala medzi top 20 a skončila na 2. mieste. Volajú ju aj "Slovenská Masterchef", keďže bola najlepším slovenským súťažiacim. Po súťaži, vydala ako jediná zo súťažiacich vlastnú kuchársku knihu: "Moje oblúbené recepty". V roku 2013 mala Michaela svoju kulinársku rubriku v týždenníku Plus 7 dní s názvom "Veľké varenie s Michaelou", Viedla kurzy varenia a krátky čas v mesiacoch september - november pracovala v reštaurácii Kozí Vŕšok, v Liptovskej Teplej, ako šéfkuchárka a manažérka . V roku 2014 sa Michaela s rodinou stala hlavnou tvárou Tesco Stores na Slovensku . Účinkovala ako porotkyňa v RTVS v relácii "Tajomstvo mojej kuchyne". Spolupracovala so spoločnosťami Tefal, Miele, Rowenta, Chefparade. V roku 2015 otvorila sieť kaviarní a výrobu koláčov Králiková Cafe &amp; Cakes so sídlom v Malackách. Pravidelne účinkuje v Televízii Markiza v relácii "Teleráno". Vplyvom koronavírusu aj rozvodu odišla z kaviarenského priemyslu a svoje podnikanie transformovala do online predaja. Na jeseň 2020 spustila svoj web a eShop. V roku 2021 vydáva ďalšie knihy. Píše, bloguje a mentoruje študentov o osobnom raste, selfcare a o podnikaní. Má tri deti Ondrej Tomáš (2010), Sarah Salome (2012) a Jonáš Rúben (2017). Je rozvedená. Jej súčasný partner je Milan Markovič, pôvodne architekt, momentálne riaditeľ digitálnej agentúry Effectix. Michaela pochádza z Trenčína, momentálne žije v Bratislave.
Útok na školu v Pešávare (2014)

Útok na školu v Pešávare sa stal 16. decembra 2014. Šesť ozbrojencov patriacich k hnutiu Taliban vstúpilo do štátnej školy v pakistanskom meste Pešávar a držalo školských zamestnancov a študentov ako rukojemníkov. Viac ako 132 ľudí, predovšetkým deti vo veku 10 až 18 rokov rokov bolo zabitých, zatiaľ čo 114 ich bolo zranených a boli prijatí do nemocníc v meste. Väčšina z 500 študentov bolo evakuovaných armádou. Operácia skončila zabitím všetkých šiestich teroristov v utorok večer. 
Hovorca Talibanu Muhammad Chorásaní uviedol, že útok bol odpoveďou na armádne operácie proti militantom.
Pakistanský premiér Naváz Šaríf označil útok za národnú tragédiu.
Karpathen Post

Karpathen Post bol týždenník Uhorského karpatského spolku, ktorý vychádzal v Kežmarku v rokoch 1880 až 1942. Počas rokov 1887 – 1891 bol orgánom Tatranskej sekcie Uhorského karpatského spolku. Venoval sa predovšetkým publikovaniu správ zo Spiša, Vysokých Tatier, ich okolia i pôsobeniu nemeckej menšiny. Noviny vychádzali v nemeckom jazyku a niektoré články, ale aj inzeráty boli v maďarčine.
Od r. 1909 bol jediným nemeckým spoločensko-hospodárskym týždenníkom na Spiši, pred skončením svetovej vojny bol orgánom nemeckej národnej rady na Spiši.
Od r. 1919 to bol spoločenský týždenník nemeckej menšiny na Spiši. a orgán Zipser deutsche Partei. Od r. 1939 to bol politický nemecký týždenník písaný fraktúrou. Okrem politicko-ideologických príspevkov prinášal správy z jednotlivých špišských miest, v ktorých žili aj Nemci (Spišská Nová Ves, Kežmarok, Levoča, Belá, Dobšiná). Veľkú pozornosť venoval cudzineckému ruchu, v tom aj Vysokým Tatrám. Časopis bol zastavený, pretože išlo o polit. týždenník spišských Nemcov, ktorí nesúhlasili s Karmasinom a ktorí predtým boli príslušníkmi politickej strany spišských Nemcov. 
Dejiny.
Prvé číslo týždenníka vyšlo 6. mája 1880. Oficiálne bol založený 14. apríla 1880. Pri jeho vzniku stáli Robert Schwartner (neskôr Robert Börkey), Julius Handl a majitelia tlačiarne Pavol Sauter a Carl Robert Schmidt. Noviny mali vychádzať v týždennej periodicite s nákladom 400 kusov na ôsmych stranách vo formáte: 33 cm x 25 cm. 
V júli 1882 bol zmenený formát novín a majitelia urobili niektoré personálne zmeny. Karpathen Post prešiel do vlastníctva Pavla Sautera a za zodpovedného redaktora bol vymenovaný profesor Friedrich Scholcz túto úlohu plnil do septembra 1888. Potom sa znova ujal vedenia redakcie Pavol Sauter a v tejto funkcii pôsobil aj ako majiteľ a vydavateľ novín do jeho smrti v roku 1908. V jeho diele pokračoval syn Teodor Augustín Sauter, až do skončenia vydávania týždenníka v roku 1942. Krátko predtým v auguste 1942 mu pomáhal jeho najstarší syn Erhard. Redaktormi boli aj viacerí intelektuáli, ktorí pôsobili na Spiši (ich zoznam je uvedený nižšie). Súčasťou novín boli špeciálne prílohy „Edelweiss“ (v roku 1880), „Zipser Heimat“ (1923 – 1939), „Die Hohe Tatra“ (1931 – 1940).
Karpathen Post bol od samého začiatku nezávislý týždenník, ktorý poskytol priestor intelektuálom píšucim o kultúrnych a politických na Spiši. Uverejňoval správy o verejnom živote Spišských Nemcov, dokumentoval aktivity obyvateľov Spiša a zastupoval ich záujmy. Zameriaval sa na problémy cestovného ruchu, na obchod, kúpele v horských oblastiach, uverejňoval historické, kultúrne a národopisné témy.
Po prvej svetovej vojne, po vzniku Prvej Československej republiky sa iniciatívne zasadzoval za zachovanie nemeckých škôl. Zachoval si vysokú úroveň novinárskej práce až do jeho zániku.
Yu-Gi-Oh! (kartová hra)

Yu-Gi-Oh! je zberateľská kartová hra s tematikou japonských anime a manga, ktorú vytvoril Kazuki Takashi. Hra sa v niektorých veciach podobá kartovej hre a v dnešnej dobe ju už počtom hráčov a predaných kariet prekonala. Dokonca dňa 7. júla 2009 dostala Guinessov rekord. Aj v tejto kartovej hre hráči používajú monštrá a kúzla na porazenie súpera. Yu-Gi-Oh! sa stalo veľmi populárne a je podľa neho vytvorené anime aj manga.
TCG a OCG.
Yu-Gi-Oh! sa delí na OCG (Original Card Game) a TCG (Trading Card Game). Rozdiel medzi nimi je banlist, karty, jazyk (kým OCG sa vydáva v japončine a iných ázijských jazykoch, tak TCG vychádza v európskych jazykoch, ako napr. angličtina, nemčina, taliančina ...) atď. Niektoré karty, ktoré ale vyšli v TCG, nevyšli v OCG (a samozrejme naopak). Preto sa OCG karty nesmú hrať na TCG turnajoch, ale naopak to možné je. TCG sa hrá prevažne v Amerike a v Európe, OCG v Ázii.
Jorma Kaukonen

Jorma Ludwik Kaukonen Jr. (* 23. december 1940, Washington D.C., USA) je americký rockový a bluesový gitarista a spevák. V rokoch 1965-1972 bol členom skupiny Jefferson Airplane a od roku 1969 hrá v skupine Hot Tuna.
Dauphiné

Dauphiné je názov územia na juhovýchode Francúzska medzi riekou Rhôna a talianskymi hranicami južne od Savojska a severne od Provensalska.
Geografia.
Najväčšími mestami v Dauphiné sú Grenoble, Gap a Valence. Jeho územie je rozdelené medzi departementy Isère, Drôme a Hautes-Alpes v regiónoch Rhône-Alpes a Provence-Alpes-Côte d’Azur.
Dejiny.
Dauphiné bol pôvodne samostatný feudálny štát, ktorý sa rozvíjal od 11. do 14. storočia ako súčasť Burgundského kráľovstva, Franskej ríše, Stredofranskej ríše a neskôr Svätej ríše rímskej. Od jeho názvu bol odvodený titul dauphin, ktorý užíval knieža. V roku 1349 predal posledný bezdetný dauphin Humbert II. Dauphiné francúzskemu následníkovi trónu Karolovi. Zmluva určila Dauphiné ako apanáž pre nástupcu trónu a tým sa územie stalo fakticky súčasťou Francúzskeho kráľovstva. Odtiaľ vznikla tradícia, že francúzsky korunný princ dostal pri svojom narodení územia Dauphiné i s titulom dauphin (obdobne ako anglický korunný princ má titul princ z Walesu, alebo španielsky korunný princ je knieža z Astúrie).
V roku 1356 zložil nový dauphin lénnu prísahu cisárovi Karolovi IV. V 15. storočí bolo Dauphiné začlenené do majetku francúzskej koruny a odlúčilo sa tak od Svätej ríše rímskej tiež de iure. 
Počas druhej svetovej vojny sa nemecká armáda v roku 1940 zastavila na rieke Isère a Dauphiné sa ocitlo v tzv. Slobodnej zóne.
Po nemeckej porážke v bitke pri Stalingrade v časti Dauphiné, najmä v ťažko prístupnom pohorí Vercors, vzniklo jedno z najdôležitejších centier francúzskeho odboja. V júni 1944 po spojeneckej invázii v Normandii sa pokúsili dobrovoľnícke polovojenské skupiny, ktoré boli zbraňami zo vzduchu zásobované Spojencami, zastaviť pohyb nemeckých vojsk, ktoré mierili na sever. Boli však obkľúčené dvoma nemeckými divíziami horskej pechoty a zničené v ťažkých bojoch.
Thersilochos

Thersilochos ("Thersilochos") môže byť:
Zoznam chránených území v okrese Přerov

Toto je zoznam chránených území v okrese Přerov aktuálny k júlu roku 2020, v ktorom sú uvedené chránené územia v oblasti okresu Přerov.
Veselíčko (prírodná pamiatka)

Veselíčko je prírodná pamiatka v obci Veselíčko v okrese Přerov. Jedná se o budovu zámku, v ktorého povalových priestoroch sa vyskytuje letná kolónia netopiera veľkého "(Myotis myotis)".
Ochrana.
Predmetom ochrany je tento európsky významný druh netopiera. Dôvodom jeho ochrany je snaha o udržanie dochovaného stavu a vytvorenie podmienok pre jeho dlhodobé prežitie a rozvoj netopierej populácie.
Externé odkazy.
Dolní a Prostřední Svrčov

Dolní a Prostřední Svrčov je prírodná pamiatka neďaleko obce Veselíčko v okrese Přerov.
Ochrana.
Predmetom ochrany je lokalita s výskytom kunky červenobruchej "(Bombina bombina)". Cieľom ochrany je zachovať vhodné podmienky pre jej existenciu a reprodukciu populácie.
Ide menšie územie s vodnými ekosystémami na ktorom sa nachádza sústava 4 menších rybníkov s menšou plochou litorálnych porastov tvorených prevažne sitinami a plytkými tôňami s populáciami ohrozených druhov živočíchov, ktoré sú na ne viazané.
Emery Roth &amp; Sons

Emery Roth &amp; Sons bola rodinná architektonická spoločnosť založená v roku 1938 americkým architektom židovského pôvodu Emerym Rothom, ktorý premenoval svoju architektonickú prax po pribratí jeho synov Juliana (19011992) a Richarda Rotha (19041987) za spoločníkov. Zanikla v roku 1996, krátko po odchode Richarda Rotha Jr. do penzie.
All I Want for Christmas Is You

„All I Want for Christmas Is You“ je skladba americkej speváčky Mariah Carey. Skladba bola vydaná cez Columbia Records, ako hlavný singel z jej štvrtého štúdiového albumu "Merry Christmas". Carey sa podieľala na písaní a produkcii skladby spolu so Walter Afanasieff. Táto rýchla zaľúbená skladba obsahuje zvuky zvonkohry, značné použitie spevu v pozadí a takisto syntetizátorov. Text piesne hovorí o tom, že rozprávač sa nemá starať o vianočné darčeky alebo svetlá; všetko čo ona chce je byť so svojím milencom.
Časopis "Rolling Stone" zaradil skladbu na 4. miesto v zozname Greatest Rock and Roll Christmas Songs, pričom ju nazval ako "prázdninový štandard." S predajom viac ako 14 miliónov kópií singlu, sa stala jej najúspešnejšou skladbou a jednou z najpredávanejších singlov všetkých čias.
Do roku 2013 zarodila skladba 50 miliónov dolárov.
Kompozícia.
„All I Want for Christmas Is You“ je rýchla skladba, zložená v štýle žánrov pop, soul, R&amp;B, gospel, dance-pop a rhythmic adult contemporary. Text piesne hovorí o tom, že rozprávač sa nemá starať o vianočné darčeky alebo svetlá; všetko čo ona chce je byť so svojím milencom. V skladbe boli použité viaceré nástroje, vrátane zvonkohry, basového efektu a cow-bellu. Podľa hudobnej publikácie na webstránke Musicnotes.com je „All I Want for Christmas Is You“ nahraná v bežnom takte a v tónine G dur. vokálny rozsah Mariah arey sa pohybuje od G3 po A5.
Cosmati

Cosmati [Kosmáty] bola rodina a škola kamenárov, ktorá pôsobila v 12.-13. storočia hlavne v Taliansku a preslávila sa pestrými ornamentálnymi mramorovými mozaikami. Inšpirovala sa jednak starovekými, ale tiež islamskými nefigurálnymi mozaikami v južnom Taliansku. Názov je podľa zakladateľa Lorenzo Cosmatiho († po 1210), ktorého umenie sa odovzdávalo v rodinách a dielňach až do neskorého stredoveku.
Cosmati sa okrem toho zaoberali vykopávkami a predajom starovekých sôch a na rade z nich sú ich podpisy.
Technika.
Spôsob práce sa často nazýval cosmatesco. Je to mozaika. Spočíva vo vykladanie kameňa inofarebným kameňom, tzv. Inkrustácii. Drobné trojuholníkové, štvorcové alebo kosoštvorcové kúsky farebného kameňa alebo skla podloženého zlatou fóliou sa vsadzujú do presne vysekaných jamiek v ornamentálnych vzorkách (radoch, špirálach, sústredných kruhoch), najčastejšie v mramoru bielom, ale tiež napríklad zelenom (antico verde). Mozaika sa užívala na kamenných oltároch, stĺpoch, biskupských trónoch, svietnikoch aj na obkladoch stien, taktiež na veľkých plochách podláh kostolov a kráľovských palácov, najmä v Taliansku.
Hlavné diela.
Mozaikové dlážky, mramorové reliéfy a tróny tejto školy sa zachovali hlavne v kostoloch v Ríme a okolí (Anagni, Subiaco, Grottaferrata ai.), Ďalej v južnom Taliansku, napríklad v Neapole alebo na Sicílii v cisárskom paláci v Palerme. Mimo kontinent sa objavuje aj napríklad vo Westminsterskom opátstve v Londýne (mozaika pred hlavným oltárom), v strednej Evopě napr. v rakúskom Gurk (Korutánsko).
Rím:
Jamie Blanks

Jamie Blanks je americký filmový režisér a hudobný skladateľ zameraný predovšetkým na hororové filmy. Medzi jeho najznámejšie filmy patrí Temná legenda z roku 1998 alebo tiež Storm Warning z roku 2007. Absolvoval Melbourne 's Swinburne Film School.
Thersilochos (mytológia)

Thersilochos ("Thersilochos") je v gréckej mytológii paionský bojovník bojujúci pod velením Asteropaia v trójskej vojne. 
Thersilochos a jeho spolubojovníci z Paionie boli spojencami Trójanov vo vojne proti Achájcom. V trójskej vojne sa však všetci dočkali, len biednej smrti. Thersilochos umiera v dvadsiatom prvom speve Homérovej Iliady, v ktorom sú Trójania z údolia rieky Skamandros, arény takmer všetkých bojov, opisovaných Homérom, zahnaní Achillom do jej vôd a nemilosrdne zabíjaní. Len čo Achilles usmrtil ich zdatného vodcu Asteropaia, Thersilochos a jeho spolubojovníci už neunikli a po chvíli bola rieka Skamandros, bohmi zvaná "Xanthos", sfarbená ich krvou do dočervena.
Hovoria o tom Homérove verše: „"Potom sa rozbehol napadnúť Paionov, výborných jazdcov, ktorí sa povedľa brehu vírivej rieky hneď na útek dali, len čo uvideli, že vodca ich v urputnom boji rukou Achilla násilne zahynul mečom. Potom sa zmocnil Thersilocha a Mydóna, Thrasia rovnako, Ainia, Astypyla, potom Ofelesta a Mnésa. Ešte by Paionov bol viac usmrtil Achilles rýchly, ale ten vírivý Xanthos sa rozhneval na neho, a v ľudskej podobe, sa z hlbinných vírov ozval: Achilles, vynikáš nad chlapmi silou, no vynikáš nad nimi tiež zlými činmi, veď bohovia sami chránia ťa vždycky. Ak už z Diovej vôle, máš všetkých Trójanov zničiť, aspoň ich vyžeň z mojich vôd a na pláni páchaj tie hrôzy, lebo už milé vlny mám plné mŕtvol, a nemá sa kadial valiť môj tok k moru, tak ma mŕtvoly tiesnia, a ty tu len zabíjaš zhubne! Prestaň už, vládca ľudu; bo hrôza ma chytá!..""
Zoznam chránených území v okrese Jeseník

Toto je zoznam chránených území v okrese Jeseník aktuálny k máju roku 2020, v ktorom sú uvedené chránené územia v oblasti okresu Jeseník.
Borek u Domašova

Borek u Domašova je prírodná rezervácia ev. č. 1524 nachádzajúca sa južne od obce Bělá pod Pradědem v okrese Jeseník. Oblasť spravuje AOPK ČR Správa CHKO Jeseníky.
Ochrana.
Predmetom ochrany je reliktný bôr na sutinách devonského kremenca.